OpenLLM-France/wikimedia huggingface dataset:
# San Germano Vercellese

San Germano Vercellese Italiako udalerri bat da. Vercelliko probintzian kokatuta dago, Piemonte eskualdean. 1.541 biztanle ditu, 30,63 kilometro koadroko azaleran banatuta.

## Mugakideak

San Germano Vercellesek honako udalerri hauekin egiten du muga:
Casanova Elvo Crova Olcenengo Santhià Tronzano Vercellese Vercelli Salasco

## Kanpo estekak

* Datuak: Q25204
* Multimedia: San Germano Vercellese / Q25204
# San Genesio ed Uniti

San Genesio ed Uniti Italiako udalerri bat da. Paviako probintzian kokatuta dago, Lombardia eskualdean. 4.005 biztanle ditu, 9,27 kilometro koadroko azaleran banatuta.

## Mugakideak

San Genesio ed Unitik honako udalerri hauekin egiten du muga:
Borgarello Bornasco Giussago Pavia Zeccone Sant'Alessio con Vialone

## Kanpo estekak

* Datuak: Q41029
* Multimedia: San Genesio ed Uniti / Q41029
# San Gerardo (El Salvador)

San Gerardo El Salvadorko San Miguel departamenduko udalerri bat da. 2007ko erroldaren arabera 5986 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q2886768
* Multimedia: San Gerardo, El Salvador / Q2886768
# San Gemini

San Gemini Italiako udalerri bat da. Terniko probintzian kokatuta dago, Umbria eskualdean. 4.729 biztanle ditu, 27,9 kilometro koadroko azaleran banatuta.

## Mugakideak

San Geminik honako udalerri hauekin egiten du muga:
Montecastrilli Narni Terni

## Kanpo estekak

* Datuak: Q10895
* Multimedia: San Gemini / Q10895
# San Germano Chisone

San Germano Chisone Italiako udalerri bat da. Turingo Hiri Metropolitanoan kokatuta dago, Piemonte eskualdean. 1.708 biztanle ditu, 15,86 kilometro koadroko azaleran banatuta.

## Mugakideak

San Germano Chisonek honako udalerri hauekin egiten du muga:
Inverso Pinasca Pramollo San Secondo di Pinerolo Villar Perosa Angrogna Porte Prarostino

## Kanpo estekak

* Datuak: Q10264
* Multimedia: San Germano Chisone / Q10264
# Santorini

Santorini edo Thera (grezieraz: Θήρα) Egeo itsasoaren hegoaldean dagoen uhartedia da, Grezia kontinentaletik 200 kilometrotara hego-ekialderantz kokaturik. Uhartedia Zikladeetako bat da, 73 km² eta 17.430 biztanle inguru ditu.

## Geografia

Santorini sumendi-leherketa handiak sortu zuen. Erdialdeko aintzirak 12 km luzera eta 7 km zabalera ditu. Hiru laurdenak, uharte handian daude eta bestea Therasia izeneko uharte txikian. Fira hiriburua uharte handian dago.
Santorinik Fira udalerria (12.440 bizt.) eta Oia komunitatea (grezieraz: Οία, 1.230 biztanle, hauetatik 268 Therasian bizi direnak) ditu. Uhartedia guztira 90,62 km² azalera du, Nea Kameni, Palaia Kameni, Aspronisi eta Christiani biztanlerik gabeko uhartetxoak kontuan hartuta.

### Klima

Datu klimatikoak (Santorini (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 14 | 14 | 16 | 18 | 23 | 27 | 29 | 29 | 26 | 23 | 19 | 15 | 21.1 |
| Batez besteko tenperatura (ºC) | 12 | 12 | 14 | 16 | 20 | 24 | 26 | 26 | 24 | 21 | 17 | 13 | 18.8 |
| Batez besteko tenperatura minimoa (°C) | 10 | 10 | 11 | 13 | 17 | 21 | 23 | 23 | 21 | 18 | 14 | 11 | 16 |
| Pilatutako prezipitazioa (mm) | 71 | 43 | 40 | 16 | 11 | 0 | 7 | 0 | 11 | 38 | 59 | 75 | 371 |
| Prezipitazio egunak (≥ 1.0 mm) | 10 | 9 | 7 | 4 | 3 | 0 | 1 | 0 | 2 | 4 | 8 | 11 | 59 |
| Iturria: holiday-weather.com ||||||||||||||

## Historia

Duela 3.500 urte izandako erupzioaren eraginez, sortutako tsunamiak Kretako kosta suntsitu zuen eta orduko zibilizazio minoikoaren desagerpena eragin. Aditu batzuen ustetan gertaera hau Platonen iturburua zen Atlantidaren mitoa idazteko Kritias bere liburuan.

## Izena

Gaur egungo izena (grezieraz: Σαντορίνη) jatorriz italiarra da, izan ere Erdi Aroko veneziar merkatariek izena Tesalonikako Santa Ireneren omenez jarri zioten. Lehen Kallistē ("ederrena"), Strongylē ("biribila") edo Thera zituen izenez.

## Galeria

* Santoriniko hondartza gorria
* Ikuspegi panoramikoa
* Itsasargia, Akrotiri
* Fira
* Ontzia Akrotirin aurkitua
* Santoriniko sumendi kraterrak
* Eskailera Firan
* Santoriniko haize-errotak

## Erreferentziak

* ↑ (Ingelesez) holiday-weather.com. Weather Averages for Santorini, Greece. .
* ↑ Greene, MT. (2000). Natural Knowledge in Preclassical Antiquity. Johns Hopkins University Press ISBN 978-0-8018-6371-4..

## Kanpo estekak

* (Ingelesez) Therako leherketa
* (Ingelesez) (Frantsesez) Santoriniren webgunea
* Datuak: Q129296
* Multimedia: Santorini / Q129296
# Santorio Santorio

Santorio Santorio (latinez: Santorio Santorii) (Capodistria, 1561ko martxoaren 29a - Venezia, 1636ko otsailaren 22a), XVI mendeko mediku veneziarra izan zen.

## Biografia

1582an Paduan graduatu zen eta 1587an noble kroaziar bat hartatu zuen. Hurrengo 12 urtetan eslaviarren artean aritu zen baina Paduako lagunekin harremanetan jarraitu zuen, hala Galileo Galilei eta Hieronymus Fabriciusekin.
Eskola Iatrofisikoaren erakusle handiena izan zen. Honek animalien gorputzaren funtzionamendua prozesu mekanikoekin soilik azal zitekeela zioen eta Galileoren asmakizunak aplikatu zituen medikuntza jardueretan, esate baterako termometroa eta pultsazioen erlojua. 1614an Statica De Medicina (Medikuntzako neurketei buruz") liburua argitaratu zuen.
30 urtetan zehar bere burua neurtu zuen, jan eta edaten zuena eta pixa eta gorotzak ere bai. Egunero 1'25 kilogramo ur galtzen dituela zehazten zuen. Bere aurkikuntzek balio zientifiko handirik ez duten arren bere metodo enpirikoa haintzat hartzen da.
* Datuak: Q361108
* Multimedia: Santorio Santorio / Q361108
# Santorso

Santorso Italiako udalerri bat da. Vicenzako probintzian kokatuta dago, Veneto eskualdean. 5.574 biztanle ditu, 13,21 kilometro koadroko azaleran banatuta.

## Mugakideak

Santorsok honako udalerri hauekin egiten du muga:
Piovene Rocchette Schio Velo d'Astico Zanè

## Kanpo estekak

* Datuak: Q46912
* Multimedia: Santorso / Q46912
# Santos Gandia

Santos Gandia Lahidalga (Donostia, Gipuzkoa, 1899ko azaroaren 1a - Madril, Espainia, 1975eko urriaren 28a) gipuzkoar biolontxelo-jotzailea izan zen.

## Biografia

Donostian eta Madrilen egin zituen Musikako ikasketak. Madrilgo ganbera-orkestraren sortzaileetako bat izan zen, eta Ganbera Hirukotea eratu zuen Nicanor Zabaleta harpa-jotzailearekin eta Manuel Garijo flauta-jotzailearekin batera. 1934. urtean, Trío Clásico Español delakoa eratu zuen Federico Senen biolinistarekin eta Quevedo pianistarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12267042
# Santos Futebol Clube

Santos Futebol Clube Brasilgo São Pauloko estatuko Santos hiriko futbol talde ezaguna da. 1950eko eta 1960ko hamarkadetan emaitza bikainak izan zituen, Pelé jokalari izarra zuela. Bi Kontinente arteko Futbol Kopa eta hiru Libertadores Kopa irabazi ditu, azkena 2011. urtean.

## Kirol lorpenak
### Brasilen: 37

* Brasilgo liga (8): 1961, 1962, 1963, 1964, 1965, 1968, 2002, 2004
* Brasilgo kopa (1): 2010.
* Txapelketa Paulista (22): 1935, 1955, 1956, 1958, 1960, 1961, 1962, 1964, 1965, 1967, 1968, 1969, 1973, 1978, 1984, 2006, 2007, 2010, 2011, 2012, 2015, 2016.
* Kopa Paulista (1): 2004.
* Rio – São Paulo txapelketa (5): 1959, 1963, 1964, 1966, 1997

### Nazioartean: 7

* FIFAren Kluben arteko Munduko Kopa:
** Txapelduna (0)
** Finalista (1): 2011.
* Kontinente arteko Futbol Kopa (2): 1962, 1963
* Libertadores Kopa (3): 1962, 1963, 2011.
* CONMEBOL Kopa (1): 1998.
* Hego Amerikako Errekopa (1): 2012.

## Kanpo estekak

* (Portugesez) Klubaren webgunea
* Datuak: Q80955
* Multimedia: Santos Futebol Clube / Q80955
# Santos González

Santos González Capilla (Crevillent, Alacant, Espainia, 1973ko abenduaren 17a-) txirrindulari ohia da. 1994an txirrindularitza profesionalean debutatu zuen Kelme taldearekin.

## Palmaresa

1997
* 3. Murtziako Itzulian
1998
* 3. Valentziako Erkidegoko Itzulian
1999
* Espainiako erlojupeko txirrindularitza txapelketa
2000
* Gaztela eta Leongo Itzuliko etapa bat
* 4. Espainiako Vueltan eta etapa bat
2001
* Espainiako erlojupeko txirrindularitza txapelketa
* 7. Munduko erlojupeko txapelketan
2005
* 2. Espainiako erlojupeko txirrindularitza txapelketan

## Taldeak

| Urtea | Taldea |
| 1994-1998 | Kelme |
| 1999-2001 | ONCE |
| 2002 | Acqua&Sapone. |
| 2003 | Domina Vacanze. |
| 2004-2005 | Phonak. |
| 2006 | 3 Molinos Resort. |
| 2007 | Karpin Galicia |

## Kanpo estekak

* Santos González - ProCyclingStats
* Datuak: Q1391578
# Santos Begiristain

Santos Begiristain Egilaz (Bell Ville, Córdoba, Argentina, 1908ko otsailaren 22a - Obanos, Nafarroa, 1994ko uztailaren 13a) nafar apaiz katolikoa izan zen.

## Biografia

Gurasoak nafarrak zituen eta Argentinan jaio zen. Lekarozko ikastetxean eta Iruñeko apaiztegietan ikasi ondoren, Zaragozan Madrilen eta Erroman ikasi zuen, teologian eta zuzenbide kanonikoan doktore bilakaturik.
1932an Erromatik itzuli eta Azagrako parroko bilakatu zen. Gerra Zibilean errepresioa bultzatu zuen
1940an Oberena Kirol Elkartearen sortzaileetako bat izan zen. Gero Obanosera joan zen non Misterioaren gidoia idatzi zuen. Nafarroako Ekintza Katoliko elkartea zuzendu zuen.
Xabierraldiaren antolatzaileetako bat izan zen, antolaketa miliziano karlisten eskuetatik Ekintza Katolikora pasatuz.

## Lanak

* Por esos pueblos de Dios (Bilbo, Desclée de Brouwer, 1950)
* Una pastoral científica (Bilbo, Desclée de Brouwer, 1953)
* La aventura de casarse (Madril, PPC)
* A caballo sobre los Andes (Bartzelona, Juan Flors, 1963)
* Tierra de Cristo (Madril, PPC, 1964)

## Erreferentziak

* ↑ Auñamendi Eusko Entziklopedia. Santos Beguiristain Eguilaz. .
* ↑ Egile Asko. (2004). Navarra 1936. De la esperanza al terror. (7. argitaraldia) Tafalla: Altaffaylla ISBN 84-930957-9-6..
* ↑ Sanfemin.com. Oberena
* Datuak: Q6121388
# Santos Dumont (Minas Gerais)

Santos Dumont Brasilgo udalerri bat da, Minas Gerais estatuan kokatua. 46.284 biztanle ditu 637,373 km²ko eremuan.

## Ikus, gainera

* Minas Gerais

## Kanpo estekak

* Datuak: Q1754760
* Multimedia: Santos Dumont (Minas Gerais) / Q1754760
# Santi Mami (Leioa)

    Artikulu hau Leioako auzoari buruzkoa da; beste esanahietarako, ikus «Santi Mami».
Santi Mami (lehenago Arara izena izan zuena) Leioako (Bizkaia) auzoa da, Erandiorekin muga duena, herriko beheko aldean eta baserri ingurukoa. 2007ko urtarrilaren 1eko erroldaren arabera, auzoak 264 biztanle ditu.

## Ondarea

* Santi Mami baseliza

## Demografia eta biztanleria

Santi Mamiko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 133 | 124 | 121 | 259 | 254 | 268 | 299 | 264 |

## Erreferentziak

* ↑ «Toponimia y callejero municipal», Leioako Udal Aldizkaria, 86. zenbakia, 2009ko iraila.
* ↑ Mikel Gorrotxategi; Iratxe Lasa; Goizalde Ugarte. (2011). Leioako leku-izenak. Euskaltzaindia eta Leioako Udala, 49 or. ISBN 9788495438812..

## Ikus, gainera

* Leioa.

## Kanpo-estekak

* Datuak: Q19948122
# Santi Cosma e Damiano

    Beste esanahi batzuen berri izateko, ikus: «Santi Cosma e Damiano basilika (Erroma)»
Santi Cosma e Damiano Italiako udalerri bat da. Latinako probintzian kokatuta dago, Lazio eskualdean. 6.885 biztanle ditu, 31,61 kilometro koadroko azaleran banatuta.

## Mugakideak

Santi Cosma e Damianok honako udalerri hauekin egiten du muga:
Castelforte Minturno Coreno Ausonio Sessa Aurunca

## Kanpo estekak

* Datuak: Q128185
* Multimedia: Santi Cosma e Damiano (comune, Italy) / Q128185
# Santi Idigoras

Santiago Idigoras Bilbao (Oñati, Gipuzkoa, 1953ko uztailaren 24a) futbolari ohia da, Errealean jokatu zuena. 1972/1973 eta 1973/1974 denboraldiak Sansen —Errealaren bigarren taldean— eman zituen.
Jokalari garai gehienean zeraman bibote handi eta txima luze ilehori deigarriak zirela eta, Oñatiko Bikingoa ezizena jaso zuen, euskal futbolari baten itxura baino bikingo baten edo garaiko alemaniar futbolari baten antza fisiko gehiago baitzuen.
Lehen taldera, 1974/1975 denboraldian igo zen, Errealak, lehenengo aldiz, kontinente mailako futbol txapelketa batean parte hartu zuen lehenengoan. Historiako Errealik onenaren partaide izan zen. Aurrelari bezala jokatzen zuen, eskuinetik. 1980/1981 denboraldian, Errealak, bere lehenengo liga lortu zuen, aurreko denboraldiko azken orduko desastrearen ondoren. Hauxe izan zen, Idigorasek Errealean jokatu zuen azkeneko denboraldia. Guztira, 255 partida jokatu zituen, Liga, Errege Kopa eta UEFA txapelketetako partidak kontutan hartuz. Eta 47 gol sartu zituen.
28 urterekin, Errealetik irten, eta Mexiko aldera joan zen futbolean jokatzera. Puebla taldean jokatu zuen Mexikon egon zenean. Denboraldi bakarra eman zuen Puebla taldean, eta, 1982. urtean, Valencia CF taldeak fitxatu zuen. 1982-83 denboraldiaren hasiera, oso itxaropentsua izan zen futbolari oñatiarrarentzat, baina, denboraldia aurrera zihoan ahala, geroz eta gutxiago parte hartzen zuen partidetan, Valentziaren ibilera kaxkarraren ondorioz. 16 partida baino ez zituen jokatu denboraldi osoan, eta 4 gol sartu. Valentzian, Hiltzailea ezizenez ezagutzen zen Mario Alberto Kempes futbolaria ezagutu zuen. Eta, taldearen aurrealdean, argentinarraren bikotea izateko fitxatu zuen Valentziak. Hurrengo denboraldian, 1983-1984an, Gasteizko Alaves taldera lagata joatea onartu zuen. Garai hartan, Alaves Bigarren B mailara jaitsia zen. Bi denboraldi eman zituen talde gasteiztarrean. 1985ean utzi zuen futbol profesionala, 32 urte betetzear zela.

## Espainiako selekzioan

Partida bakarra jokatu zuen oñatiarrak Espainiako futbol selekzio nazionalarekin. 1977an izan zen, Dublinen, adiskidantzazko Irlanda-Espainia partida.

## Bitxikeria

Donostiako gimnasialeku ezagunenetako baten jabe da, futbol profesionala utzi zuenetik.

## Ikus, gainera

* Errealeko futbolarien zerrenda
* Debagoiendar ospetsuen zerrenda

## Kanpo estekak

* (Gaztelaniaz) Jokalariaren informazioa Errealaren webgunean
* Datuak: Q7420288
# Santi Leoné

Santiago Leoné Puncel (Iruñea, Nafarroa, 1972ko uztailaren 21a -) historialaria da, historiagintzaz arduratzeagatik nabarmendua. Halaber, ohiko zutabegilea da Berria eta Noticias taldeko egunkarietan.
Nafarroako Foruen inguruko tesiarekin doktoretza lortu zuen, zein, 2005ean, egokitu zuen bere lehen liburua (Los fueros de Navarra como lugar de la memoria) plazaratzeko. Bigarren liburua, Euskal Herri imajinario baten alde, 2008an argitaratu du. Nazionalismoa eta historiagintza hizpide hartuta, Espainiako Historia Akademia, nabarrismo ofiziala eta Nabarralde taldea, besteak beste, kritikatu ditu. Izan ere, Leoneren ustez, aipatutakoen historia idazteko moduan, historiak berak, norabide batean edo bestean, egungo nazioa zein izan behar duen markatzen baitu, egungo biztanleriak erabakitzen duena erabakitzen duela.

## Liburuak

* Los fueros de Navarra como lugar de la memoria, 2005.
* Euskal Herri imajinario baten alde, 2008.
* Euskal Herria XIX. mendeko bidaiarien begietan, 2009.

## Kanpo estekak

* Santi Leonéren "Odolaren mintzoa" bloga, gore-zinemari buruzkoa
* Datuak: Q12267018
# Santi Mami baseliza (Erandio)

Santi Mami baseliza Bizkaiko Erandio eta Leioa udalerrien arteko mugan dagoen baseliza katoliko bat da. Izen berdineko Santi Mami auzoan dago, Leioa-Erandioko campusera doan errepidearen alboan, Manzine eta Pepene (Leioa) eta Martxikone (Erandio) baserrietatik hurbil. XVII. mendean eraikitako baseliza barrokoa da. Santi Mami Kapadoziakoari sagaratua dago.

## Eraikina

12,50 x 7,35 metroko oinplano laukizuzena du. Hormak harlanduzkoak eta izkinarriak harginlanezkoak ditu. 1980ko hamarkadan harginlanez eginiriko kanpai-hormako aldea ez beste horma guztiak kareztatuak zeuzkan, kanpai-horma honek kanpai bakar batentzako baoa du, gainaldean harrizko gurutze txiki bat zuelarik. Gaur egun bistako adreiluzko kanpai-horma du. Estalpea bi uretakoa da, mendebaldeko dinteldun atea duen atarian egurrezko lau zutabeetan exekitzen den teilatu elkartzut batekin. Gainera, iparralde eta hegoaldean bao txikiak ere baditu. Lurzorua harlauzez gina dago.
Barnean Santi Mamiren irudi bat gordetzen da.
* 2007an
* 2011an
* Santi Mami baseliza 2021ean

## Jaieguna

Urtero, abuztuaren 17an, Santi Mami Egunez, meza eta erromeria ospatu ohi dira.

## Bibliografia

* ↑ Erandioko Santi Mami baseliza (Bizkaia) 3digitala

## Bibliografia

* Gurutzi Arregi Azpeitia (1987), Ermitas de Bizkaia, II. bilduma, ISBN 84-398-9631-X, 116. orr., Bizkaiko Foru Aldundia eta Labayru Institutua. Bilbo.

## Kanpo estekak

* Datuak: Q12267019
* Multimedia: Hermitage of Saint Mammes, Erandio / Q12267019
# Santi Millán

Santiago Millán Montes (Bartzelona, 1968ko irailaren 13a) kataluniar aktorea eta telebistako aurkezlea da.

## Filmografia
### Zinema

| Urtea | Filma | Pertsonaia |
| 1996 | El amor perjudica seriamente la salud | Idazkaria |
| 1996 | La marató de TV3 | Jaime Blanchard |
| 1999 | Això s'acaba | Paco Montagudo |
| 2000 | Torrente 2: Misión en Marbella | Argazkilaria |
| 2000 | Catalans a la romana | Quint Globus |
| 2002 | Lisístrata | Soldado Zeto |
| 2003 | Nudos | Gabino |
| 2003 | Vivancos 3 | Tino |
| 2004 | Di que sí | Victor Martínez |
| 2005 | Amor idiota | Pere-Lluc |
| 2006 | Va a ser que nadie es perfecto | Rubén |
| 2007 | La habitación de Fermat | Pascal |
| 2008 | Rivales | Xavier Rovira |
| 2010 | Bruc, la llegenda | De la Mata |
| 2011 | Any de Gracia | Pere |
| 2011 | Mil Cretins | Robin Hood |
| 2013 | Solo para dos | Gonzalo |
| 2013 | Tasting Menu | Aurkezlea |
| 2014 | Tú y yo | Polizia |

### Telebista

| Urtea | Telesaila | Katea | Pertsonaia | Oharra(k) |
| 1991 | Els grau | TV3 | Santiago | Atal 1 |
| 1992 | Teresina S.A. | TV3 | Pepe | 12 atal |
| 1999 | Me lo dijo Pérez | Telecinco | Santi | Atal 1 |
| 2001 | Jet Lag | TV3 | Gerard | Atal 1 |
| 2002 | Periodistas | Telecinco | Pep Portabella | 8 atal |
| 2003 - 2006 | 7 vidas | Telecinco | Sergio Antúnez | 79 atal |
| 2005 | Los Cartanyá | TV3 | Pepe Ortiz | Atal 1 |
| 2006 | Divinos | Antena 3 | Álex | 9 atal |
| 2006 | Los simuladores | Cuatro | Marcos Arévalo | Atal 1 |
| 2007 - 2008 | Cuestión de sexo | Cuatro | Jorge | 5 atal |
| 2008 | LEX | Antena 3 | Gonzalo Xifré | 16 atal |
| 2012 - 2013 | Frágiles | Telecinco | Pablo Morillas | 16 atal |
| 2014 - 2016 | Chiringuito de Pepe | Telecinco | Sergi Roca | 26 atal |
| 2016 - 2017 | Got Talent | Telecinco | Aurkezlea |
* Datuak: Q3049363
* Multimedia: Santi Millán / Q3049363
# Santi Cosma e Damiano basilika (Erroma)

Santi Cosma e Damiano basilika (euskaraz: «Kosme eta Damian deunena») Erromako foroen gune zaharrean kokatutako eliza kristaua da.
Vespasianoren foroko Campitelli rionian barruan kokatutako eliza katolikoa da, Bakearen Foroa izenaz ere ezaguna den ingurunean kokatua. Erroma klasikoko tenplu eta eraikin zahar izandako batzuk ditu oinarrian, eraldatua berreraikuntzetan. Eraikin zirkularra da, Via dei Fori Imperiali kaletik duelarik sarbidea. Gaur egun tituli kategoria duen Erromako elizetako bat da, diakono kardinal baten egoitza.

## Historia

Eraikinaren oinarria IV. mendearen hasieran eraiki zen tenplu erromatar gisa. Ustez Valerio Romulo Maxentzio Enperadorearen seme eta ko-kontsulari eskaini zitzaion, 309an hil ondoren jainkotua izan zenari. Maxentziok inguruan egindako berreraikuntza programa baten parte izan zen, 306an sute negargarri bat izan ondoren. Romuloren tenplu horren aurretik beste batzuk ere egon zitezkeen inguruan: Jupiter Estator-en tenpluaren oinarriak (K. a. VIII. Mendea) edo Penateei eskainitako beste bat.
Tenplua kristautasunerako berrerabili zen 527. urtean. Ostrogodoen errege Teodoriko Handiak eta bere alaba Amalasuntak dohaintzan bi eraikin eman zizkioten Felix IV.a Aita Santuari, Bakearen Foroko liburutegia zeritzona (Bibliotheca Pacis) eta Romuloren tenplua. Bi eraikinen baturatik sortu zuen Felix IV.ak basilika berria, eta dedikatu zen Kosme eta Damian santuen izenean. Greziako martiriak ziren hauek, osagileak eta anaiak. Kastor eta Polux bi anaien antzinako kultu paganoarekin alderatzen zuen gurtza zen hura, eta izatez hantxe zen inguruan Erromako Kastor eta Poluxen tenplua.

## Mosaikoak

Basilikan VI eta VII mendeetako bizantziar estiloko mosaiko garrantzitsuak daude, absidean. Mosaikoak garai hartako maisulanak dira. Erdian Kristo dago, zeruetatik jaisten Parusiaren unean, San Petrik Kosme eta Teodoro santuak aurkezten dituela (eskuinean), eta San Paulok Damian eta Felix IV.a aita santua aurkezten dituelarik; bigarren honek elizaren maketa darama eskuan (ezkerrean).

## Kanpo estekak

* Datuak: Q675513
* Multimedia: Santi Cosma e Damiano (Rome) / Q675513
# Santi Mami

Santi Mami, Mami Zesareakoaren omenezko toponimoa, izan daiteke:
* Santi Mami, Leioako auzoa;
** Santi Mami baseliza, bertakoa;
* Ugaldeguren edo Santimami, Zamudio eta Derio arteko auzoa;
* Santimamiñe, Kortezubiko kobazuloa;
* Santimamiko geltokia, Bilbon.
# Sanz IV gobernua

Sanz IV gobernua edo IX.ko Nafarroako Gobernua 2007ko abuztu eta 2011eko uztail, bitartean Nafarroako Gobernua da. Nafarroako Parlamentuak Miguel Sanz Sesma izendatu zuen Nafarroako Gobernuko lehendakari, Nafar Herriaren Batasuna eta Nafarroako Demokraten Elkarguneako arteko akordioak emankorrak izan ostean.
Gobernu hau Miguel Sanzen aurreko beste hiru gobernuekin kateatu da.

## Egitura eta osaera

| Titularra | Kontseilariak | Alderdia |
| Miguel Sanz Sesma | Nafarroako Gobernuko lehendakari | UPN |
| Javier Caballero Martinez | Lehendakaritza, Justizia eta Herrizaingoa | UPN |
| Álvaro Miranda Simavilla | Ekonomia eta Ogasuna | UPN |
| Alberto Catalan Higueras | Instituzioekiko Harremanak eta Gobernu Bozeramailea | UPN |
| Amelia Salanueva Murgialdai | Toki Administrazioa | UPN |
| Alberto Catalan Higueras | Hezkuntza | UPN |
| Maria Kutz Peironcely | Osasuna | UPN |
| Begoña Sanzberro Iturriria | Landa Garapena eta Ingurumena | UPN |
| Maria Isabel Garcia Malo | Familia, Gazteria, Kirol eta Gizarte Gaiak | UPN |
| Juan Ramón Corpas Mauleón | Kultura eta Turismoa, Vianako Printzea Erakundea | UPN |
| Laura Alba Cuadrado | Herri Lanak, Garraioak eta Komunikazioak | UPN |
| Amelia Salanueva Murgialdai | Etxebizitza eta Lurralde Antolamendua | UPN |
| José María Roig Aldasoro | Berrikuntza, Enpresa eta Lana | UPN |

## Erreferentziak

* ↑ navarra.es: gobernuko kideak

## Ikus, gainera

* 2007ko Nafarroako Parlamenturako hauteskundeak
* Nafarroako Parlamentuko VII. legealdia

## Kanpo estekak

* Nafarroako Gobernuaren web gunea
* Datuak: Q104551352
# Sanz II gobernua

Sanz II gobernua edo VII.ko Nafarroako Gobernua 1999ko ekain eta 2003eko maiatz, bitartean Nafarroako Gobernua da. Nafarroako Parlamentuak Miguel Sanz Sesma izendatu zuen Nafarroako Gobernuko lehendakari, Nafar Herriaren Batasuna eta Nafarroako Demokraten Elkarguneako arteko akordioak emankorrak izan ostean.
Gobernu hau Miguel Sanzen aurreko beste gobernu batekin kateatu da.

## Egitura eta osaera

| Titularra | Kontseilariak | Alderdia |
| Miguel Sanz Sesma | Nafarroako Gobernuko lehendakari | UPN |
| Rafael Gurrea Indurain | Lehendakariordea, Lehendakaritza eta Toki Administrazioa | UPN |
| Francisco Iribarren Fentanes | Ekonomia eta Ogasuna | UPN |
| Javier Markotegi Ros | Ingurumena, Lurralde antolaketa eta Etxebizitza | UPN |
| Jesus Laguna Peña | Hezkuntza eta Kultura | UPN |
| Santiago Cervera Soto | Osasuna | UPN |
| Calixto Aiesa Dianda | Gizarte ongizatea | UPN |
| Jose Ignacio Palacios Zuasti | Herri Lanak, Garraioak eta Komunikazioak | UPN |
| Ignacio Martinez Alfaro | Nekazaritza, Abelzainza eta Elikadura | UPN |
| Nuria Iturriagagoitia Ripoll | Industria eta Teknologia, Komertzioa, Turismoa eta Enplegua | UPN |

## Erreferentziak

* ↑ navarra.es: gobernuko kideak

## Ikus, gainera

* 1999ko Nafarroako Parlamenturako hauteskundeak
* Nafarroako Parlamentuko V. legealdia

## Kanpo estekak

* Nafarroako Gobernuaren web gunea
* Datuak: Q104551581